**NOTĂ INFORMATIVĂ**

**la proiectul Hotărârii de Guvern cu privire la transmiterea unor bunuri imobile**

**(crearea Centrului Cultural „Eugen Doga”)**

|  |
| --- |
| * + - 1. **Denumirea autorului şi, după caz, a participanților la elaborarea proiectului**
 |
| Proiectul a fost elaborat de către Ministerul Culturii. |
| **2. Condițiile ce au impus elaborarea proiectului de act normativ și finalitățile urmărite** |
| Prezentul proiect propune transmiterea, cu acordul Consiliului municipal Chișinău, din proprietatea statului, administrarea Ministerul Culturii, Agenția Proprietății Publice, în proprietatea municipiului Chișinău, a unor bunuri imobile din mun. Chișinău pentru a asigura crearea și deschiderea Centrului Cultural „Eugen Doga”.La caz, Consiliul municipal Chișinău prin Decizia nr. 7/5 din 12 septembrie 2023 a comunicat acceptul transmiterii în proprietatea autorității publice locale a bunurilor imobile, cu nr. cadastral 01002050411, 01002050411.01 și 01002050411.02, amplasate în mun. Chișinău, str. Veronica Micle, 5. Conform intenției autorităților municipale, scopul Centrului cultural „Eugen Doga” va fi sistematizarea patrimoniul de creație al Maestrului, studierea operei sale de către experți în domeniul muzicologiei, precum și studenții universităților și colegiilor de muzică; asigurarea suportului tinerilor talentați, asigurarea asistenței în dezvoltarea educației muzicale și estetice a copiilor.Subliniem că, construcția cu nr. cadastral 01002050411.01, constituie monument ocrotit de stat (casă de raport) și este înscris cu poziția nr. 89 (Compartimentul Municipiul Chișinău) din Registrul monumentelor Republicii Moldova ocrotite de stat, aprobat prin Hotărârea Parlamentului nr. 1531/1993. În ceea ce privește procedura de transmitere, în conformitate cu art. 6 alin. (1) lit. a) al Legii nr. 121/2007 privind administrarea și deetatizarea proprietății publice, în domeniul administrării proprietății publice, este de competența Guvernului adoptarea hotărârilor privind trecerea bunurilor proprietate de stat în proprietatea unităților administrativ-teritoriale. Articolul 14 din aceiași lege dispune că, procedura transmiterii cu titlu gratuit a bunurilor proprietate publică dintr-un domeniu al proprietății publice în altul sau din proprietatea statului în proprietatea unității administrativ-teritoriale și invers, precum și din subordinea unei autorități publice în subordinea unei alte autorități publice, se stabilește de Guvern.În temeiul pct. 10 sbp. 1) lit. b) din Regulamentul cu privire la modul de transmitere a bunurilor proprietate publică, aprobat prin Hotărârea Guvernului nr. 901/2015, decizia de transmitere a bunurilor proprietate publică se adoptă de Guvern – în cazul transmiterii bunurilor din proprietatea publică a statului în proprietatea publică a unităților administrativ-teritoriale/ Unității teritoriale autonome Găgăuzia, cu acordul consiliului local respectiv /Adunării Populare.În circumstanțele expuse considerăm justificată și oportună promovarea proiectului Hotărârii de Guvern cu privire la transmiterea unor bunuri imobile. Urmare a aprobării, bunurile menționate vor fi transmise din рrорriеtаtеа statului în proprietatea municipiului Chișinău.În scopul de a asigura salvgardarea monumentului ocrotit (construcția de cultură și agreement, nr. cadastral 01002050411.01), precum și crearea, deschiderea Centrului Cultural „Eugen Doga”, proiectul hotărârii Guvernului urmează să intre în vigoare la data publicării în monitorul oficial. |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Actul normativ nu conține norme privind armonizarea legislației naționale cu legislația Uniunii Europene. |
| **4. Principalele prevederi ale proiectului și evidențierea elementelor noi** |
| Prezentul proiect se referă la transmiterea cu acordul Consiliului municipal Chișinău, din proprietatea statului, administrarea Agenția Proprietății Publice, precum și Ministerul Culturii, în proprietatea municipiului Chișinău, a unor bunuri imobile, și anume:* Terenul (din intravilanul localității/aferent obiectivului public și administrativ), nr. cadastral 01002050411, suprafața 0,0829, administrator/gestionar Agenția Proprietății Publice;
* Construcția de cultură și agrement, nr. cadastral 01002050411.01, suprafața 255,2/1, administrator/gestionar Ministerul Culturii;
* Garaj, nr. cadastral 01002050411.02, suprafața 37,6/1, administrator/gestionar Ministerul Culturii.

Potrivit pct. 3 din proiectul de Hotărâre de Guvern, Ministerul Culturii și Agenția Proprietății Publice, în comun cu Consiliul municipal Chișinău, vor institui comisiile de transmitere și vor asigura, în termen de 30 zile, transmiterea bunurilor imobile menționate la punctele 1 și 2, în conformitate cu prevederile Regulamentului cu privire la modul de transmitere a bunurilor proprietate publică, aprobat prin Hotărîrea Guvernului nr. 901/2015.În corespundere cu pct. 4 și 5 din proiectul de Hotărâre de Guvern, se propune excluderea poziției 23241 din anexa nr. 3 la Hotărârea Guvernului nr. 161/2019 cu privire la aprobarea listei terenurilor proprietate publică a statului din administrarea Agenției Proprietății Publice (Monitorul Oficial al Republicii Moldova, 2019, nr. 108-110, art. 2015), precum și excluderea pozițiilor 254 și 255 din anexa nr. 10 la Hotărârea Guvernului nr. 351/2005 cu privire la aprobarea listelor bunurilor imobile proprietate publică a statului şi la transmiterea unor bunuri imobile (Monitorul Oficial al Republicii Moldova, 2005, nr. 129-131, art. 1072). Potrivit pct. 6 din proiect data intrării în vigoare a Hotărârii de Guvern se propune a fi data publicării acestuia în Monitorul Oficial al Republicii Moldova. Menționăm că intrarea în vigoare a Hotărârii de Guvern, odată cu publicarea acesteia, este dictată de necesitatea inițierii proiectului de creare a Centrului Cultural „Eugen Doga”, care pe cale de consecință va conduce la salvgardarea monumentului ocrotit. Or, crearea Centrului Cultural „Eugen Doga” ar implica și restaurarea construcției din mun. Chișinău, str. Veronica Micle, 5 (nr. cadastral 01002050411.01), care constituie un monument ocrotit de categorie națională și care la moment este în continuu proces de degradare. |
| **5. Fundamentarea economico-financiară** |
| Implementarea prevederilor proiectului nu necesită cheltuieli financiare din bugetul de stat. |
| **6. Modul de încorporare a actului în cadrul normativ în vigoare** |
| Proiectul se încorporează în sistemul actelor normative și nu necesită modificarea cadrului normativ sau elaborarea unor acte normative noi.  |
| **7. Avizarea şi consultarea publică a proiectului** |
| În scopul respectării prevederilor Legii nr. 239/2008 privind transparența în procesul decizional, anunțul de inițiere a procesului de elaborare a proiectului Hotărârii Guvernului a fost plasat pe pagina web oficială a Ministerului Culturii [**www.mc.gov.md**](http://www.mc.gov.md), compartimentul *„Transparența”*, rubrica *„Iniţierea elaborării deciziilor”*, precum și pe pagina web [**https://particip.gov.md/ro/document/stages/anunt-privind-initierea-procesului-de-elaborare-a-proiectului-hg-cu-privire-la-transmiterea-unor-bunuri-imobile/11152**](https://particip.gov.md/ro/document/stages/anunt-privind-initierea-procesului-de-elaborare-a-proiectului-hg-cu-privire-la-transmiterea-unor-bunuri-imobile/11152)**.**Proiectul urmează a fi transmis pentru avizare Ministerului Infrastructurii și Dezvoltării Regionale, Agenției Servicii Publice și Agenției Proprietății Publice. |
| **8. Constatările expertizei anticorupție** |
| Proiectul va fi supus expertizei anticorupție la Centrul Național Anticorupție.  |
| **9. Constatările expertizei de compatibilitate cu legislația Uniunii Europene** |
| Proiectul nu intră în categoria actelor normative care necesită expertiza de compatibilitate cu legislația Uniunii Europene. |
| **10. Constatările expertizei juridice** |
| Proiectul urmează a fi expertizat de către Ministerul Justiției. |
| **11. Constatările altor expertize** |
| Proiectul nu necesită alte expertize. |

**Ministrul Culturii Sergiu PRODAN**

*Ex. Vasile Secrieru*

*Tel. 068269785*

*Ex. Gheorghe Rusu*

*Tel. 022-823-817*